שמונה קבצים א פג
כשמסלקים את הרעיון לגמרי מכל עניני החומריות, אפילו מהטובים שבהם, שהם עסקי החברה הרצויים,השאיפה האלוקית העליונה מתגברת אז, ומימלא מתגברת הנשמה הרוחנית שבאדם,ומתישרים כל כוחותיה,מפני קרבתה למקורה האלוקי. ובאותה התכונה שהנשמה עומדת בעת סילוק דעתה מהענינים המוחשיים,איננה ראויה לשום הנהגה בעניני החיים החברתיים,אבל המעמד הזה מועיל לה הרבה שאחר כך כאשר היא יורדת מעילויה זה ובאה לעסוק בסדרים המעשיים והתכונות המוחשיות שבחיים,הם כולם מיושרים לפניה מפני שהיא מוצאה אז את עצמה מלאה אומץ וישרות במידה כזאת שאינה נמצאת ביושר ואומץ האנושי הפשוט המעורב תמיד בעיוותים ובחולשות.